《录近文呈晏公》
宋代·刘敞

麟趾感素文，跃鱼赴鸣琴。殊类岂自识，至和动其心。

济世有先觉，铸人不铸金。删诗在正始，好乐非好音。

万生依陶冶，一气谐飞沈。贱子晚及门，独学谬知今。

趋隅诵所志，踊跃不自任。救渴而饮河，栖枝以巢林。

量微志复小，俛仰感高深。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。